ቅምሻ ነፍስህ በመኖር ጥማት ተፈረካክሳ ሳለች የሕይወትን ችግር በሎጂክ ድርዳር ትተበትበዋለህ ቦቅቧቃነትህን በዓይናውጣነት አንቀልባ የባጥ የቆጡን በመቀባጠርህ ትኩራራለህ አፍረተቢስ ነገር ታወራና ወዲያው በፍርሃትና በሰበብ ትከልሰዋለህ የምፈራው የለም ስትል ቆይተህ ዞር ብለህ ደግሞ ትለማመጣለህ በሰቆቃ ጥርሴን አፋጫለሁ ብለኸን ኋላ ደግሞ እየቀለድክ ሳቁልኝ ትለናለህ ቀልዶችህ ጣዕመቢስ መሆናቸውን ስታውቅ በስነጽሑፍ ዋጋቸው ትመጻደቃለህ መከራ ደርሶብህ ብታውቅም እንኳን ለስቃይህ ቅንጣት ዋጋ አልሰጠውም ከምትቀባጥረው አንዳንዱ እውነት ቢሆንም ይሉኝታ ቢስነትህ መጠን የለውም ከግብዝነትህ የተነሳ ሐቅህን አደባባይ አውጥተህ ታረክሰዋለህ በርግጥ ማለት የምትሻው ነገር አለ እንቅጩን እንዳትናገር ግን ፍርሃት ጠፍሮ ይዞሃል ለመናገር የሚያበቃህ ድፍረት አጥሮሃል የፈሪ ባለጌ ነህ አእምሮ ብሩህ ቢሆንም እንኳን ልብህ በልክስክስነት ጽልመትህ ተወርሷል ንፁህ ልቦና በሌለበት ደግሞ ምሉዕ ንቃተ ህሊና ሊኖር አይችልም የስርቻው መጣጥፍ Notes From Underground ፊዮዶር Fyodor ዶስቶየቭስኪ Dostoevsky Abraham Nunato እንዳጋራው ምስል Rakuten Kobo goferebooks